Meho Baraković

Meho Baraković bio je bosanskohercegovački književnik. Pored književnog rada, bavio se novinarstvom i sarađivao u brojnim listovima i časopisima u Bosni i Hercegovini i inostranstvu.

 Biografija 

Školovao se u Trebinju, Dubrovniku i Sarajevu. Do 1993. živio je i radio u Trebinju, a od 1995. u Švedskoj.
Na velikom anonimnom književnom konkursu Društva pisaca Göteborga, u konkurenciji 235 primljenih pjesama, 1999. godine, dobio je Prvu nagradu za poeziju na švedskom jeziku.
Četiri njegove zbirke poezije prevedene su na švedski jezik.
Objavio je 24 knjige, od kojih se posebno izdvajaju zbirke poezije: "Homo Balcanicus" (1995.), "Nikada nećeš razumjeti zašto sam zaljubljen u Mostar" (2000.), "Stockholm iznutra i druge pjesme" (2005.), "Göteborg ili ko bi rekao da je to moguće" (2007., dopunjeno izdanje 2008.) i "Göteborg i još neke bolesti" (2010.).

 Nagrade 
 Prva nagrada na književnom natjecaju "Göteborgs Skrivarsällskap", Göteborg, 1999.
 Kulturna nagrada Angereda za zbirku "Göteborg ili ko bi rekao da je to moguće", za njegov književni angažman u pronalaženju književnog izraza za ratna zbivanja i izloženost izgnanstvu, kao i sposobnost da snažno izrazi život i ljubav, bol i radost.

 Bibliografija 
"Azil", poezija, Sarajevo, 1972.
"Dvoje", Trebinje, 1972.
"Nebeska studen", Sarajevo, 1979.
"Opšta mjesta", Sarajevo, 1986. 
"Zemno srodstvo", Mostar, 1988. 
"Između Plava i zaborava", Titograd, 1994.
"Legitimacija raseljenog lica", Kanada, 1995.
"Homo balkanikus", Švedska, 1995.
"Nikada nećeš razumjeti zašto sam zaljubljen u Mostar", poezija, 2000.
"Stockholm iznutra i druge pjesme", NIK "Kujundžić" Lukavac, Tuzla, 2005.

 Reference 

 Vanjski linkovi 
Lična prezentacija (na švedskom) 
Intervju za bošnjački magazin Nur
Izbor poezije
Izbor proze
Kratka biografija

Kategorija:Rođeni 1945.
Kategorija:Umrli 2011.
Kategorija:Biografije, Banja Luka
Kategorija:Bosanskohercegovački pisci